Document ID: /roh_data/filtered/swiss_laws_in_ROHinterleaved.jsonl.gz/25705

This text was translated from DE into Rumantsch Grischun.

Am Ende jedes Semesters dokumentiert die Schule die Leistungen in den unterrichteten Fächern und im interdisziplinären Arbeiten in Form von Noten. Sie stellt ein Zeugnis aus. Sie entscheidet am Ende jedes Semesters aufgrund des Zeugnisses über die Promotion ins nächste Semester. Für die Promotion zählen die Noten der unterrichteten Fächer; die Note für das interdisziplinäre Arbeiten zählt nicht. Die Promotion erfolgt, wenn:a. die Gesamtnote mindestens 4 beträgt;b. die Differenz der ungenügenden Noten zur Note 4 gesamthaft den Wert 2 nicht übersteigt; undc. nicht mehr als zwei Noten unter 4 erteilt wurden. Wer die Promotionsvoraussetzungen nicht erfüllt, wird:a. im Falle des Berufsmaturitätsunterrichts während der beruflichen Grundbildung einmal provisorisch promoviert; beim zweiten Mal wird er oder sie vom Berufsmaturitätsunterricht ausgeschlossen;b. im Falle des Berufsmaturitätsunterrichts nach der beruflichen Grundbildung vom Berufsmaturitätsunterricht ausgeschlossen. Die Wiederholung des Unterrichtsjahres ist höchstens einmal möglich.

A la fin da mintga semester documentescha la scola en furma da notas las prestaziuns en ils roms instruids ed en il lavurar en moda interdisciplinara. Ella fa in attestat. A la fin da mintga semester decida ella sin basa da l’attestat davart la promoziun per il proxim semester. Per la promoziun quintan las notas dals roms instruids; la nota per il lavurar en moda interdisciplinara na quinta betg. La promoziun ha lieu, sche:a. la nota totala importa almain 4;b. la differenza da las notas insuffizientas envers la nota 4 na surpassa tut en tut betg la valur da 2; ec. betg dapli che duas notas èn sut 4. Tgi che n’ademplescha betg las premissas da promoziun, vegn:a. promovì la prima giada provisoricamain en cas da l’instrucziun per la maturitad professiunala durant la furmaziun fundamentala professiunala; la segunda giada vegn el exclus da l’instrucziun per la maturitad professiunala;b. excludì da l’instrucziun per la maturitad professiunala en cas da l’instrucziun per la maturitad professiunala suenter la furmaziun fundamentala professiunala. L’onn d’instrucziun po vegnir repetì maximalmain ina giada.